27.4.2022
DA
Den Europæiske Unions Tidende
L 124/3
(17)
USA underrettede desuden Kommissionen om udbrud af højpatogen aviær influenza hos fjerkræ.
Udbruddene er sket i Blue Earth og Meeker county, staten Minnesota i USA og blev bekræftet den 14. april 2022 ved laboratorieanalyse (RT-PCR).
(18)
Veterinærmyndighederne i Canada, Det Forenede Kongerige og USA oprettede en bekæmpelseszone på 10 km omkring de angrebne virksomheder og gennemførte sanering med henblik at bekæmpe forekomsten af højpatogen aviær influenza og begrænse spredningen af sygdommen.
(19)
Canada, Det Forenede Kongerige og USA har indsendt oplysninger til Kommissionen om den epidemiologiske situation i landene og de foranstaltninger, de har truffet for at forhindre yderligere spredning af højpatogen aviær influenza.
Disse oplysninger er blevet evalueret af Kommissionen.
På grundlag af denne evaluering og for at beskytte Unionens dyresundhedsstatus bør indførsel til Unionen af sendinger af fjerkræ, avlsmateriale af fjerkræ og fersk kød af fjerkræ og fjervildt fra de områder, der er omfattet af restriktioner, og som er oprettet af veterinærmyn­ dighederne i Canada, Det Forenede Kongerige og USA på grund af de nylige udbrud af højpatogen aviær influenza, ikke længere tillades.
(20)
Det Forenede Kongerige har desuden forelagt ajourførte oplysninger om den epidemiologiske situation i landet i forbindelse med udbrud af HPAI, der blev bekræftet på fjerkrævirksomheder den 25. november 2021 i nærheden af Barrow upon Soar, Charnwood, Leicestershire, England i Det Forenede Kongerige, den 30. november 2021 i nærheden af Barrow upon Soar, Charnwood, Leicestershire, England i Det Forenede Kongerige, den 2. december 2021 i nærheden af Leominster, North Herefordshire, Herefordshire, England i Det Forenede Kongerige, den 5. december 2021 i nærheden af Newent, Forest of Dean, Gloucestershire, England i Det Forenede Kongerige, den 6. og 7. december 2021 i nærheden af Barrow upon Soar, Charnwood, Leicestershire, England i Det Forenede Kongerige, den 10. december 2021 i nærheden af Moffat, Dumfriesshire, Dumfries and Galloway, England i Det Forenede Kongerige og den 14. december 2021 i nærheden af Middleton in Teesdale, County Durham, Durham, England i Det Forenede Kongerige.
Det Forenede Kongerige har også forelagt de foranstaltninger, det har truffet for at forhindre yderligere spredning af sygdommen.
Efter dette udbrud af HPAI har Det Forenede Kongerige navnlig gennemført sanering med henblik på at kontrollere og begrænse spredningen af denne sygdom.
Det Forenede Kongerige har desuden afsluttet de nødvendige rengørings- og desinfektionsforanstaltninger efter gennemførelsen af saneringspolitikken på de inficerede fjerkrævirksomheder på landets område.
(21)
Kommissionen har evalueret de oplysninger, som Det Forenede Kongerige har forelagt, og konkluderet, at HPAIudbruddene i nærheden af Barrow upon Soar, Charnwood, Leicestershire, England i Det Forenede Kongerige, i nærheden af Leominster, North Herefordshire, Herefordshire, England i Det Forenede Kongerige, i nærheden af Newent, Forest of Dean, Gloucestershire, England i Det Forenede Kongerige, i nærheden af Moffat, Dumfriesshire, Dumfries and Galloway, England i Det Forenede Kongerige og i nærheden af Middleton in Teesdale, County Durham, Durham, England i Det Forenede Kongerige på fjerkrævirksomheder er overstået, at der ikke længere er nogen risiko forbundet med indførsel til Unionen af fjerkræprodukter fra de zoner i Det Forenede Kongerige, hvorfra indførsel til Unionen af fjerkræprodukter er blevet suspenderet på grund af disse udbrud.
(22)
Bilag V og XIV til gennemførelsesforordning (EU) 2021/404 bør derfor ændres.
(23)
Under hensyntagen til den nuværende epidemiologiske situation i Canada, Det Forenede Kongerige og i USA med hensyn til højpatogen aviær influenza og den alvorlige risiko for, at sygdommen kommer ind i Unionen, bør ændringerne af gennemførelsesforordning (EU) 2021/404, der foretages ved nærværende forordning, træde i kraft hurtigst muligt.
(24)
Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
VEDTAGET DENNE FORORDNING:
Artikel 1 Bilag V og XIV til gennemførelsesforordning (EU) 2021/404 ændres som anført i bilaget til nærværende forordning.